РЕПУБЛИКА СРБИЈА

АУТОНОМНА ПОКРАЈИНА ВОЈВОДИНА

ГРАД НОВИ САД

# Градска управа за образовање

Б р о ј: IX- 6-2/16-7

Д а н a: 5. јануара 2016. године

НОВИ САД

**РЗ**

## СРЕДСТВИМА ИНФОРМИСАЊА

**ПРЕДМЕТ:**Обавештење о промени надлежности и позив за подношење захтева за накнаду дела трошкова међумесног превоза у другом полугодишту школске 2015/2016. године

 Скупштина Града Новог Сада, на XVIX седници од 29. децембра 2015. године, донела је Одлуку о накнади дела трошква међумесног превоза ученика који имају пребивалиште на територији Града Новог Сада, а похађају средњу школу чије је седиште на територији друге локалне самоуправе (''Службени лист Града Новог Сада'', број 63/2015 од 30. децембра 2015. године.).

 Чланом 6. став 1. ове одлуке прописано је да Градска управа за социјалну и дечју заштиту закључује уговор о међумесном превозу ученика, са превозником наведеним у захтеву који подноси ученик. Чланом 8. став 1. ове одлуке прописано је да се средства за накнаду трошкова из ове одлуке обезбеђују у буџету Града Новог Сада, у Финансијском плану примања и прихода, расхода и издатака Градске управе за социјалну и дечију заштиту, а у ставу 2. прописано је да Градска управа за социјалну и дечију заштиту, на основу закљученог уговора о међумесном превозу из члана 6. ове одлуке, месечно преноси средства за накнаду трошкова на рачун превозника.

 Накнада трошкова из ове одлуке одобраваће се почев од другог полугодишта школске 2015/2016. године.

Градска управа за образовање, која је до 30. децембра 2015. године вршила плаћања по овом основу, у финансијском плану више нема позицију за наведена плаћања.

**У вези са тим, у складу са Законом о општем управном поступку ученици који су користили ово право у протеклој години морају поново да поднесу захтев, да би преузели ђачке маркице за јануар 2016. године, као и маркице до караја текуће наставне године.** Потребно је да ученици попуне образац у Писарници Градске куће ради поношења захтева за обезбеђивање предметних трошкова из буџета Града Новог Сада за друго полугодиште школске 2015/16. године.

 Напомињемо, да приликом подношења захтева за остваривање права накнаде за друго полугодиште школске 2015/2016. године, изузетно, за ученике који су остварили право на накнаду трошкова у првом полугодишту школске 2015/16. године није потребно подношења документације - потребно је само да наведу име, име оца и презиме, место и адресу ребивалишта, контакт телефон - број фиксног и мобилног,ЈМБГ, назив, адресу и седиште аутопревозника, релацију путовања, као и назив, адресу и седиште школе коју похађају. Ученици који по први пут конкуришу за остваривање овог права, подносе у прилогу захтева документацију која је назначене на обрасцу захтева.

Ова управа, након увида у претходно поднету документацију, у управном поступку утврђује да ли су испуњени услови и поднети потребни докази предвиђени Одлуком и доноси решење о утврђивању права на накнаду дела трошкова међумесног превоза ученика.

 Решења о утврђивању права на накнаду дела трошкова међумесног превоза ученика достављају се подносиоцу захтева и Градској управи за социјалну и дечју заштиту, ради склапања уговора са аутопревозницима који врше услуге превоза ученика који су добили позитивна решења о праву на накнаду трошкова из буџета Града Новог Сада, израде спискова ученика који су остварили право на накнаду трошкова и којима аутопревозници могу издати карте, као и због вршења плаћања фактура издатих на основу преузетих маркица од стране ученика наведених у списковима.

Само ученици који добију позитивно решење имају право на обезбеђивање трошкова превоза из буџета Града Новог Сада, односно аутопревозник може да потражује део средстава од Града Новог Сад за колико је умањио наплату месечних ученичих маркица од ученика, у зависности од процента признатог права на накнаду дела трошкова од пуне цене карте.

 **Имајући у виду да је Одлука ступила на снагу и у примени је,** **накнаду дела трошква међумесног превоза ученицима који имају пребивалиште на територији Града Новог Сада, а похађају средњу школу чије је седиште на територији друге локалне самоуправе, у складу са горе наведеном променом надлежности вишеће Градска управа за социјалну и дечју заштиту.**

У прологу достављамо текст Одлуке о накнади дела трошква међумесног превоза ученика који имају пребивалиште на територији Града Новог Сада, а похађају средњу школу чије је седиште на територији друге локалне самоуправе.

 **В.Д.** **Н А Ч Е Л Н И К А**

 ***Лидија Томаш***